วันนี้พอเช็คเอาท์จากโรงแรมเสร็จประมาณบ่ายๆ รู้สึกหิวมากค่ะ!!!บอกเพื่อนให้จัดอาหารอร่อยๆ ด่วนๆๆ!!!เพื่อนๆ บอกมีร้านนึงภูมิใจนำเสนอมากค่ะกับร้าน "ตำนานป่า" ซึ่งร้านนี้เป็นร้านอาหาร และก็เป็นรีสอร์ทด้วยค่ะ แต่ในวันนี้เราจะนำเสนอในส่วนของร้านอาหารแบบสไตล์ป่าไม้ ร่มรื่น ออกแนวป่าอเมซอนไรอย่างงั้นเลยค่ะ สวยงามมาก ชอบๆ แถมมีพวกเป็ด ห่าน ว่ายในน้ำแบบดูธรรมช้าติ ธรรมชาติมากค่ะ ส่วนทางเดินประดับประดาด้วยต้นไม้ตลอดทาง และจากด้านหน้าเดินเข้าร้านดูอลังการดีค่ะ เห็นบรรยากาศละชอบเลยอะ ฟินมากเลย!!!แต่ถ้ามาเวลากลางคืน คงแอบกลัวพวกงูค่ะ เพราะต้นไม้เยอะจริงไรจริง!!พอเข้ามาถึงในร้าน ในส่วนตรงกลางมีคล้ายๆ เป็นละอองน้ำตกเปิดมาเบาๆ ได้อารมณ์สุดๆค่ะ แต่วรัญเลือกมานั่งชมนกชมไม้ โต๊ะริมๆ ดีกว่าค่ะ ดูสว่างตาดี และก็จัดเมนูมาพอประมาณ ดังนี้ค่า
-ปลากระพงทอดน้ำปลา เสริฟมาพร้อมน้ำจิ้มมะม่วง ฟินมาก ปลาทอดมาแบบกำลังกรอบ จิ้มด้วยน้ำจิ้มมะม่วงเปรี้ยวๆ หวานๆ กับปลารสเค็มหน่อย อร่อยมากเมนูนี้ แนะนำเลยค่ะ อร่อยจริงจัง เมนูนี้คิดตามน้ำหนักค่ะ (480.-)
-หมูยูนาน ราคา 220.- หน้าตาน่าทานมาก รสชาติคล้ายๆ ขาหมูเลยค่ะ หมูแบบติดมันนุ่มฝุดๆ ทานกับผักดองข้างใต้ ราดด้วยน้ำจิ้มซีฟู้ด รสดีใช้ได้ค่ะ แต่ถ้าเป็นราดด้วยน้ำส้มจะฟินกว่านี้ค่ะ
-ผัดงอกตะวัน ไฟแดง ราคา 150.- เมนูนี้ ก็ปกติ เหมือนผัดผักทั่วไปค่ะ แต่แปลกดีตรงชื่อและหน้าตาผักงอกตะวัน เพราะเกิดมาก็เพิ่งเคยเห็นเนี่ยแล่ะค่ะ
-น้ำพริกไข่ปู ราคา 150.- เสริฟมาพร้อมผักต้มมากมายอยู่ ทานแกล้มกัน รสดีพอประมาณค่ะ
-แกงส้มไข่ปลาเรียวเซียว เมนูนี้ 300.- เสริฟมาเป็นหม้อไฟ และทางพนักงานตักแบ่งใส่ถ้วยแบ่งให้ บริการเริ่ดมากค่ะ รสชาติก็เข้มข้นดี แต่ยังไม่ฟินเท่าไหร่
-ไก่บ้านต้มยำ 250.- เสริฟมาเป็นหม้อไฟเช่นกันค่ะ ทางพนักงานก็ตักแบ่งให้เหมือนเดิม รสชาติเหมือนต้มซุปเปอร์ค่ะ จัดจ้านดี กลมกล่อม ซดร้อนๆ เพลินดีค่ะ
-ขาห่านอบหมี่ ราคา 380.- เมนูนี้วรัญไม่ค่อยปลื้มค่ะ เพราะโดยส่วนตัวไม่ค่อยกล้าทานห่านค่ะ แต่ก็แอบชิมไป 2-3 คำ นะเนี่ย รสชาติหมี่มันจะออกจืดๆ ไปหน่อย แต่ขาห่านเค้านุ่มแทะง่ายดีค่ะ ถ้าทานจิ้มกับน้ำส้มน่าจะเริ่ดกว่าจิ้มน้ำจิ้มซีฟู้ดค่ะ
สรุปเลย!!!สำหรับร้านนี้ให้ 4.5 ดาวเลยนะเรื่องบรรยากาศชิลๆ ในป่าเขียวขจี ดูร่มรื่น และเค้าตกแต่งสวยค่ะเก็บทุกรายละเอียด แม้แต่ในห้องน้ำยังสวยเลย บริการก็ดีมีการแนะนำดีมาก ที่สำคัญอาหารเร็วด้วยค่ะ ขนาดทางร้านบอกทำสดๆ ใหม่ๆ สั่งแทบจะไม่เกิน 10 นาที มาละ...รวดเร็วทันใจดีค่ะ!!!ส่วนรสชาติอาหารอร่อยดี ขอให้ 4 ดาวค่ะ!!เพราะบางอย่างไม่ได้สุดมากค่ะ แต่รวมๆ ถือว่าอร่อยดี ใช้ได้เลยค่ะ มิหนำซ้ำไม่แพงด้วย ตกคนละ 500.- เป็นอีก 1 ร้านที่ไม่ควรพลาดค่ะ!!!!
